กระทรวง พม.เตรียมจัดงาน Thailand Social Expo 2019 มหกรรมแสดงผลงานนวัตกรรมด้านสังคม ครั้งที่ 2 ที่ใหญ่ที่สุดของไทย รวบรวมนวัตกรรมทางด้านสังคมทุกกลุ่มเป้าหมายทุกช่วงวัย
นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ กล่าวเป็นประธานการแถลงข่าว งาน Thailand Social Expo 2019 มหกรรมด้านสังคมครั้งที่ 2 ว่า ปี 2561 ที่ผ่านมา กระทรวง พม. ได้ร่วมกับหน่วยงานภาคีเครือข่ายด้านสังคมทั้งภาครัฐ ภาคเอกชน และประชาสังคมจัดงาน Thailand Social Expo 2018 ซึ่งเป็นการแสดงผลงานด้านสังคมของรัฐบาลและงานมหกรรมด้านสังคมครั้งแรกของประเทศไทย โดยมีประชาชนผู้สนใจจากทุกกลุ่มเป้าหมายในทุกช่วงวัยเข้าร่วมงานเป็นจำนวนกว่า 35,000 คน ซึ่งนับว่าการจัดงานครั้งแรกประสบความสำเร็จตามเป้าหมายที่กำหนดไว้สำหรับปีนี้ กระทรวง พม. ร่วมกับหน่วยงานภาคีเครือข่ายด้านสังคมทุกภาคส่วน จากทั้งประเทศไทยและอาเซียน กว่า 100 หน่วยงานได้รวมต่อยอดและขยายผลของการรวบรวมผลงานนวัตกรรมทางสังคมและเทคโนโลยี เพื่อการพัฒนาสังคมและประชาชนกลุ่มเป้าหมายในทุกช่วงวัย รวมทั้งผลการคิดค้นและการดำเนินงานสำคัญในด้านสังคมของประเทศไทยและอาเซียนขึ้นอีกครั้ง ซึ่งงานมหกรรรมด้านสังคมครั้งนี้ จัดระหว่างวันที่ 5 – 7 กรกฎาคม นี้ ณ อาคารชาเลนเจอร์ ฮอลล์ 2 อิมแพ็ค เมืองทองธานี จังหวัดนนทบุรี เพื่อแสดงผลงานด้านสังคมของรัฐบาลและงานมหกรรมด้านสังคมครั้งที่ 2 ของประเทศไทย และแสดงศักยภาพการขับเคลื่อนการพัฒนาสังคม รวมถึงการสร้างบทบาทการเป็นองค์กรนำในการพัฒนาสังคม        ปลัดกระทรวงการพัฒนาสังคมและความมั่นคงของมนุษย์ กล่าวอีกว่า ภายในงานปีนี้เเบ่งออกเป็น4 โซนสำคัญ อาทิ โซนด้านความรู้ด้านเสวนาทางวิชาการเกี่ยวกับประชาชนกลุ่มเป้าหมายในทุกช่วงวัย //การบริการทางสังคม// การแสดงผลิตภัณฑ์สินค้าและร้านอาหาร จากกลุ่มด้านคนพิการ สตรี และภาคีเครือข่ายด้สนสัง และ//การแสดงโชว์เวทีและการแสดงนวัตกรรมทางสังคมการแสดงผลงานการพัฒนาคนทุกช่วงวัย#Thailand Social Expo 2018  #กระทรวง พม. #นวัตกรรมด้านสังคม #สำนักข่าว #กรมประชาสัมพันธ์